CELEX: 32008D0169
Language: el
Date: 2008-02-22 00:00:00
Title: 2008/169/ΕΚ: Απόφαση της Επιτροπής, της 22ας Φεβρουαρίου 2008 , για την έγκριση μεθόδων ταξινόμησης σφαγίων χοίρων στη Ρουμανία [κοινοποιηθείσα υπό τον αριθμό Ε(2008) 676]

29.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 56/34
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 22ας Φεβρουαρίου 2008
   για την έγκριση μεθόδων ταξινόμησης σφαγίων χοίρων στη Ρουμανία
   [κοινοποιηθείσα υπό τον αριθμό Ε(2008) 676]
   (Το κείμενο στη ρουμανική γλώσσα είναι το μόνο αυθεντικό)
   (2008/169/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρου (1), και ιδίως το άρθρο 5 παράγραφος 2,
   Εκτιμώντας τα ακόλουθα:
   
               (1)
            
            
               Το άρθρο 2 παράγραφος 3 του κανονισμού (ΕΟΚ) αριθ. 3220/84 προβλέπει ότι η ταξινόμηση των σφαγίων χοίρου πρέπει να πραγματοποιείται με εκτίμηση της περιεκτικότητας σε άπαχο κρέας, σύμφωνα με στατιστικά δοκιμασμένες μεθόδους εκτίμησης, οι οποίες βασίζονται σε φυσική μέτρηση ενός ή περισσοτέρων ανατομικών μερών του σφαγίου χοίρου. Η έγκριση των μεθόδων ταξινόμησης εξαρτάται από την τήρηση ανώτατης ανοχής στατιστικού σφάλματος εκτίμησης. Η εν λόγω ανοχή καθορίζεται στο άρθρο 3 παράγραφος 2 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, που θεσπίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρου (2).
            
         
               (2)
            
            
               Η Ρουμανία ζήτησε από την Επιτροπή να εγκρίνει δύο μεθόδους ταξινόμησης των σφαγίων χοίρων και υπέβαλε τα αποτελέσματα των δοκιμών τεμαχισμού που διεξήγαγε, καταθέτοντας το δεύτερο μέρος του πρωτοκόλλου που προβλέπεται στο άρθρο 3 παράγραφος 3 του κανονισμού (ΕΟΚ) αριθ. 2967/85.
            
         
               (3)
            
            
               Από την εξέταση της αίτησης αυτής, προέκυψε ότι πληρούνται οι όροι έγκρισης των σχετικών μεθόδων ταξινόμησης.
            
         
               (4)
            
            
               Δεν επιτρέπεται καμία τροποποίηση των οργάνων ή των μεθόδων ταξινόμησης παρά μόνο με νέα απόφαση της Επιτροπής, που εκδίδεται βάσει της κτηθείσας πείρας. Για τον λόγο αυτό, η παρούσα έγκριση μπορεί να ανακληθεί.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στη Ρουμανία, επιτρέπεται να χρησιμοποιούνται οι ακόλουθες μέθοδοι για την ταξινόμηση των σφαγίων χοίρων σύμφωνα με τον κανονισμό (ΕΟΚ) αριθ. 3220/84:
   
               α)
            
            
               το όργανο που ονομάζεται «Fat-O-Meat’er (FOM)» και οι συναφείς μέθοδοι εκτίμησης, των οποίων οι λεπτομέρειες παρατίθενται στο μέρος 1 του παραρτήματος·
            
         
               β)
            
            
               το όργανο που ονομάζεται «OptiGrade-Pro (OGP)» και οι συναφείς μέθοδοι εκτίμησης, των οποίων οι λεπτομέρειες παρατίθενται στο μέρος 2 του παραρτήματος.
            
         Άρθρο 2
   Δεν επιτρέπεται καμία τροποποίηση των οργάνων ή των μεθόδων εκτίμησης.
   Άρθρο 3
   Η παρούσα απόφαση απευθύνεται στη Ρουμανία.
   
      Βρυξέλλες, 22 Φεβρουαρίου 2008.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 301 της 20.11.1984, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 3513/93 (ΕΕ L 320 της 22.12.1993, σ. 5).
   
      (2)  ΕΕ L 285 της 25.10.1985, σ. 39. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1197/2006 (ΕΕ L 217 της 8.8.2006, σ. 6).
   
      ΠΑΡΑΡΤΗΜΑ
      Μέθοδοι ταξινόμησης σφαγίων χοίρων στη Ρουμανία
      ΜΕΡΟΣ 1
      FAT-O-MEAT’ER (FOM)
      
                  1.
               
               
                  Η ταξινόμηση των σφαγίων χοίρων πραγματοποιείται με το όργανο που ονομάζεται «Fat-O-Meat’er (FOM)».
               
            
                  2.
               
               
                  Το όργανο είναι εφοδιασμένο με καθετήρα διαμέτρου 6 χιλιοστών, ο οποίος περιλαμβάνει φωτοδίοδο τύπου Siemens SFH 950/960 και λειτουργεί σε αποστάσεις μεταξύ 3 και 103 χιλιοστών. Τα αποτελέσματα των μετρήσεων μετατρέπονται σε εκτιμώμενη περιεκτικότητα σε άπαχο κρέας μέσω ηλεκτρονικού υπολογιστή.
               
            
                  3.
               
               
                  Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                  Ŷ = 60,26989 – 0,81506 * X1 + 0,20097 * X2
                  όπου:
                  
                              Ŷ
                           
                           
                              =
                           
                           
                              εκτιμώμενη εκατοστιαία αναλογία άπαχου κρέατος στο σφάγιο,
                           
                        
                              X1
                           
                           
                              =
                           
                           
                              πάχος του λίπους, συμπεριλαμβανομένου του δέρματος, σε χιλιοστά, το οποίο μετράται σε απόσταση 7 εκατοστών από τη μέση γραμμή του σφαγίου,
                           
                        
                              X2
                           
                           
                              =
                           
                           
                              πάχος του μυός, σε χιλιοστά, το οποίο μετράται σε απόσταση 7 εκατοστών από τη μέση γραμμή του σφαγίου, στο ύψος μεταξύ του τρίτου και τέταρτου τελευταίου πλευρού.
                           
                        Ο ανωτέρω τύπος ισχύει για σφάγια βάρους μεταξύ 50 και 120 χιλιογράμμων.
               
            ΜΕΡΟΣ 2
      OPTIGRADE-PRO (OGP)
      
                  1.
               
               
                  Η ταξινόμηση των σφαγίων χοίρων πραγματοποιείται με το όργανο που ονομάζεται «OptiGrade-Pro (OGP)».
               
            
                  2.
               
               
                  Το όργανο είναι εφοδιασμένο με οπτικό καθετήρα διαμέτρου 6 χιλιοστών, μία φωτοδίοδο υπέρυθρης ακτινοβολίας (Siemens) και μία φωτοτρίοδο (Siemens). Η απόσταση λειτουργίας κυμαίνεται μεταξύ 0 και 110 χιλιοστών. Τα αποτελέσματα των μετρήσεων μετατρέπονται σε εκτιμώμενη περιεκτικότητα σε άπαχο κρέας μέσω ηλεκτρονικού υπολογιστή.
               
            
                  3.
               
               
                  Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                  Ŷ = 61,21920 – 0,77665 * X1 + 0,15239 * X2
                  όπου:
                  
                              Ŷ
                           
                           
                              =
                           
                           
                              εκτιμώμενη εκατοστιαία αναλογία άπαχου κρέατος στο σφάγιο,
                           
                        
                              X1
                           
                           
                              =
                           
                           
                              πάχος του λίπους, συμπεριλαμβανομένου του δέρματος, σε χιλιοστά, το οποίο μετράται σε απόσταση 7 εκατοστών από τη μέση γραμμή του σφαγίου, στο ύψος μεταξύ του τρίτου και τέταρτου τελευταίου πλευρού,
                           
                        
                              X2
                           
                           
                              =
                           
                           
                              πάχος του μυός, σε χιλιοστά, το οποίο μετράται σε απόσταση 7 εκατοστών από τη μέση γραμμή του σφαγίου, στο ύψος μεταξύ του τρίτου και τέταρτου τελευταίου πλευρού.
                           
                        Ο ανωτέρω τύπος ισχύει για σφάγια βάρους μεταξύ 50 και 120 χιλιογράμμων.